150. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ  Αριθ. 13441/369 της 2/16 Φεβρ.1984  (ΦΕΚ Β΄79) ΑΤΑ Υπαλλήλων Ειδικών θέσεων. Έχοντας υπόψη: 1.Την αριθ.9019/295/25.1.1982 απόφασή μας η οποία κυρώθηκε με τη διάταξη του άρθρ. 55 του Νόμ. 1249/1982.  2.Τις αμφισβητήσεις οι οποίες έχουν δημιουργηθεί σχετικά με τον τρόπο υπολογισμού της ΑΤΑ στις αποδοχές των υπαλλήλων ειδικών θέσεων, αποφασίζουμε: Ο υπολογισμός της Αυτόματης Τιμαριθμικής Αναπροσαρμογής (ΑΤΑ) στις αποδοχές των υπαλλήλων ειδικών θέσεων γίνεται άμεσα επί των μηνιαίων αποδοχών που δικαιούνται αυτοί. Στην περίπτωση αυτή αποδοχές είναι εκείνες που προκύπτουν από το ποσοστό επί των αποδοχών του Προέδρου του Αρείου Πάγου χωρίς στις τελευταίες αυτές αποδοχές να συνυπολογίζονται τα ποσά της Α.Τ.Α. Η απόφαση αυτή που ισχύει από 1.1.84 να δημοσιευθεί στην Εφημερίδα της κυβερνήσεως και θα κυρωθεί με νόμο. Η άνω απόφαση κυρώθηκε από την παρ. 4 άρθρ. 15 Νόμ. 1505/30 Νοεμ.-3Δεκ.1984 (ΦΕΚ Α΄194), κατωτ.αριθ. 151. 